منظور احمد فیضی

مفتی منظور احمد فیضی اہلسنت و جماعت کے جید علمائے کرام سے ہیں

نام ونسب 
اسم گرامی:مفتی محمدمنظوراحمد فیضی

القاب 
بیہقیِ وقت،مناظرِاعظم،شیخ القرآن،شیخ الحدیثِ والتفسیر،فقیہ العصر،جامع شریعت وطریقت، حاوی الفروعِ والاصول،عاشقِ رسول،فنافی الرسول،عارفِ باللہ ۔

سلسلۂِ نسب 
اس طرح ہے:بیہقیِ وقت مفتی منظور احمدفیضی بن محمد ظریف فیضی بن الٰہی بخش قادری بن حاجی پیر بخش۔آپ ایک علمی خاندان کےچشم وچراغ تھے۔مولانامحمدظریف فیضی اپنےوقت کےجیدعالم اورقبلہ شاہجمالی کریم کےمنظورِ نظرخلیفہ تھے۔جدامجدعلامہ الہی بخش قادری عالم وعارف،اورصاحبِ تقویٰ بزرگ تھے۔

تاریخ ِولادت 
پیرکی شب،بوقتِ صبح صادق ،2/رمضان المبارک 1358ھ،مطابق 16/اکتوبر 1939ء کو"بستی فیض آباد"اوچ شریف، تحصیل احمدپورشرقیہ، ضلع بہاولپور،پاکستان میں آپ کی ولادت ہوئی۔

تحصیل ِعلم 
آغاز بسم اللہ اور سورۃ فاتحہ6/ محرم الحرام 1362ھ بروزپیرجامع مسجدسندیلہ شریف ضلع ڈیرہ غازی خان میں قبلہ شاہ جمالی کریم نے کرائی اور قرآن مجید شروع کرادیا۔پھر آپ نے تعلیم قرآن پاک،فارسی،صرف،نحو،فقہ،اصول فقہ،منطق،مشکوٰۃ شریف،جلالین تک کتب اپنے والد ماجد سے پڑھیں۔ جملہ علوم عقلیہ و نقلیہ کی تکمیل اور علم ِحدیث کے حصول کے لیے غزالی ِزماں علامہ سید احمد سعیدشاہ کاظمی علیہ الرحمۃ کی خدمت حاضر ہوئے۔ آپ 17/شوال المکرم 1378ھ بمطابق 26 اپریل1959ء کو جامعہ اسلامیہ عربیہ انوار العلوم ملتان سے سند فراغت حاصل فرمائی۔ پھر آپ نے پنجاب یونیورسٹی لاہور سے فاضل عربی کا امتحان پاس کیا ۔

بیعت وخلافت 
آپ سلسلہ عالیہ چشتیہ نظامیہ میں پیکرِعلم وعرفان حضرت خواجہ فیض محمد شاہجمالی علیہ الرحمہ کےدستِ حق پرست پربیعت ہوئے۔ شہزادہ ٔ اعلیٰ حضرت حضور مفتی اعظم ہند مولانا مصطفٰی رضا خان نوری ،اورحضور قطب ِمدینہ مولانا ضیا ء الدین احمد مدنی ،اورحضورغزالی زماں علامہ سید احمد سعید کاظمی سلطان العارفین حضرت خواجہ غلام یسین شاہ جمالی نے تمام علوم اور تمام سلاسل میں اجازت و خلافت سے نوازا۔آپ زیادہ ترسلسلہ عالیہ چشتیہ میں لوگوں کو بیعت کیا کرتے تھے۔

سیرتِ وخصائص 
حضرت علامہ مولانامفتی منظوراحمدفیضی۔آپ کاشمار ماضی قریب کےجیدعلماءِ حق کی صف میں ہوتاتھا۔مطالعےمیں ایسی وسعت کہ تمام فنون پرگہری نظرتھی۔حافظہ ایساغضب کا تھا کہ ذہن میں کتب کےصفحات کےساتھ سطریں تک محفوظ تھیں۔تمام موضوعات پرمناظرےکےلئے ہمہ وقت تیاررہنایہ آپ ہی کی ذاتِ گرامی کاحصہ تھا۔پورےپاکستان میں بدمذہبوں کےچیلنج قبول کرنااوران کوہرجگہ ذلت آمیز شکست دینایہ آپ ہی کاخاصہ تھا۔علما ِ اہلسنت آپ کو"مناظرِ اعظم"کےلقب سےملقب کرتےہیں۔

آپ کی سب سےبڑی خوبی یہ تھی کہ علم کےساتھ تقویٰ وروحانیت اورعشقِ مصطفیٰﷺکی دولت سےمالامال تھے۔حدیث شریف پڑھاتےہوئے ہوئےخودبھی عشقِ مصطفیٰﷺ میں تڑپتے،اورسامعین کوبھی تڑپاتےتھے۔جب اسمِ گرامی لیتے یاکسی کی زبان سے سنتےتو آنکھیں پرنم ہوجایاکرتیں تھیں،اورکافی دیرتک ایک وجدانی کیفیت طاری رہتی تھی۔جب نام نہادملاؤں نےغیروں کےاشاروں پرعزت وعظمتِ مصطفیٰﷺپررکیک حملےشروع کیے۔توفیضی صاحب نےان کےجواب میں"مقامِ رسولﷺ"تالیف کرکےدنیائےسنیت پراحسانِ عظیم فرمایا۔اس کتاب کاایک ایک لفظ عظمتِ مصطفٰی علیہ التحیۃ والثناﷺاورمقامِ مصطفیٰﷺکی گواہی دےرہاہے۔اس کتاب کوبارگاہِ مصطفیٰﷺمیں شرفِ قبولیت حاصل ہے۔ایک وہابی نےعدالت میں اس کتاب کوچیلنج کیاتواللہ جل شانہ نےاس مولوی کوعدالت میں ہی جوتےلگوائے۔

روحانی مقام 
حضرت بیہقیِ وقت اعلیٰ روحانی مقام پرفائزتھے۔علم وعمل،زہدوتقویٰ،عبادت وریاضت،میں بےمثال تھے۔خدمتِ دین کی بدولت کئی مرتبہ زیارتِ مصطفیٰﷺسےشرف یاب ہوئے۔

آپ اپنے اعلیٰ علمی و روحانی مقام ومرتبہ کی وجہ سے نہ صر ف پاک وہند بلکہ پوری دنیا میں علما اہلسنت اور مشائخ اہلسنت کے منظور ِنظر تھے۔اپنے وقت کے عظیم محدث و مفسر اور عظیم مناظر وخطیب ِلاجواب تھے۔خطیب ایسےکہ جب تک بیان جاری رہتامجمع پرسکون و سکوت کی کیفیت طاری رہتی۔اندازایسادلنشین کہ بات سامعین کےدل میں اترجاتی تھی۔میں نےایسےافراددیکھےہیں جوعلامہ فیضی صاحب کے بیانات کی برکت سےباعمل ہو گئے،بلکہ ایک بہترین مناظربھی بن گئے۔کوئی بھی بدمذہب ان کےسامناکرنےسےکتراتاہے۔

تاریخِ وصال 
قبلہ بیہقی وقت (66سال، 8ماہ 11دن کی عمر میں )یکم جمادی الاخری 1427ھ،مطابق27/جون 2006ء،بروز منگل، شب ِبدھ 8:45پر عین اذانِ عشاء کے وقت اپنے خالق حقیقی سے جا ملے۔

حوالہ جات 

علمائے اہلسنت
1939ء کی پیدائشیں
2006ء کی وفیات